Þessi tilkynning var að berast frá Fræðslusviði : Komin er appelsínugul viðvörun fyrir Norðurland eystra . Eftir samtal við lögreglu / almannavarnir þá teljum við ástæðu til að upplýsa um að skv. veðurspá þá gengur yfir okkar svæði hvellur með vestan og suðvestan vindi um 20 m / s og talsverðri úrkomu á bilinu 11 til 14 í dag . Búast má við samgöngutruflunum og börn ættu ekki að vera ein á áferli meðan tvísýnt er . Þar sem spáin gefur til kynna að áhlaupið verði afmarkað og standi stutt yfir þá er ekki talin ástæða til að aflýsa skólastarfi . Hinsvegar verður hver skóli að upplýsa foreldra um stöðu mála og sérstaklega um skólalok og heimferð barna . Við biðjum ykkur að vera viðbúin þessum veðurhvelli og gera ráðstafanir . Skólinn er ekki lokaður , enda á þetta að vera gengið yfir í lok dags . Ef þið sem eruð með börn í styttri viðveru lendið í vandræðum með að sækja börnin , þá hafið bara samband við okkur ... tökum bara stöðuna þegar að þessu kemur J